**AGENȚIA PENTRU PROTECȚIA MEDIULUI SUCEAVA**

DECIZIA ETAPEI DE ÎNCADRARE

nr. ....din .......2024

*Ca urmare a:*

* Notificării Asociației de administrare și exploatare a terenurilor forestiere Padu Man, înregistrate la APM Suceava cu nr. 4896/04.04.2024 și a completărilor ulterioare, pentru planul: „Amenajamentul silvic al fondului forestier proprietate privată aparținând Asociației Padu Man, jud. Suceava, constituită în U.P.I. Obștea Padu Man”, situat pe teritoriul comunei Mănăstirea Humorului din județul Suceava
* consultării autorităţilor publice participante în cadrul şedinţei Comitetului Special Constituit din data de 16.05.2024,

în baza:

* HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare
* H.G. nr.236/2023 pentru aprobarea metodologiei de derulare a procedurii de evaluare de pentru amenajamentele silvice coroborat cu H.G. nr. 1076/2004 (actualizată) privind stabilirea procedurii de realizare a evaluării de mediu pentru planuri și programe
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări de Legea nr. 49/2011, cu modificările şi completările ulterioare

Agenţia pentru Protecţia Mediului Suceava decide:

***Planul „Amenajamentul silvic al fondului forestier proprietate privată aparținând Asociației Padu Man, jud. Suceava, constituită în U.P.I. Obștea Padu Man” se adoptă fără evaluare de mediu şi se supune adoptării fără aviz de mediu.***

**Caracteristicile si localizarea planulului**

Suprafața fondului forestier proprietate privată constituit în unitatea de producție U.P. I Obștea Padu Man este de 534,28 ha, situată pe teritoriul comunei Mănăstirea Humorului din județul Suceava. Repartiția fondului forestier pe folosințe este:

1. Păduri și terenuri destinate împăduririi și reîmpăduririi:

* Terenuri acoperite cu pădure= 530,83 ha
* Clasă de regenerare = 1,23 ha.

1. Terenuri afectate gospodăririi silvice

* Linii de vânătoare și terenuri pentru hrana vânatului = 2,22 ha.

**Zonarea funcțională pe categorii funcționale şi tipuri de categorii funcţionale. Subunități de gospodărire**

Suprafața pădurii este încadrată în:

* în grupa I funcțională, categoriile funcționale

- 1.2.A. = 11,77 ha – arboretele situate pe stâncării, pe grohotişuri şi pe terenuri cu eroziune în adâncime şi pe terenuri cu înclinarea mai mare de 30 grade pe substrate de fliş (facies marnos, marno-argilos şi argilos), nisipuri, pietrişuri şi loess, precum şi cele situate pe terenuri cu înclinare mai mare de 35 grade, pe alte substrate litologice (T II);

- 1.2.H = 3,45 ha – arborete situate pe terenuri alunecătoare (T II);

* în grupa a II-a funcțională, categoria funcțională

- 2.1.C = 516,84 ha – arborete destinate să producă, în principal, lemn de cherestea (TVI).

În raport cu obiectivele urmărite și funcțiile de producție și de protecție stabilite a fost constituită următoarea subunitate de gospodărire:

* S.U.P. A- Codru regulat- sortimente obișnuite = 515,61 ha
* S.U.P. M- conservare deosebită = 15,22 ha.

**Bazele de amenajare ale arboretelor şi ale pădurii**

* Regimul. Având în vedere obiectivele social-economice şi ecologice, ca şi necesitatea folosirii în condiţii cât mai bune a capacităţilor de producţie şi de protecţie ale arboretelor, se adoptă regimul codru
* Compoziția – țel: corespunzătoare tipului natural fundamental de pădure pentru arboretele exploatabile şi compoziţia tel la exploatabilitate pentru celelalte arborete
* Exploatabilitatea: de protecție pentru arboretele încadrat în grupa I funcțională și tehnică, pentru arboretele încadrat în grupa a II-a funcțională
* Ciclul: 120 ani

Posibilitatea decenală totală de produse principale pentru U.P.I Obștea Padu Man este de 24253mc.

Posibilitatea de produse principale se va recolta din arboretele din u.a.: 4A, 11A, 11B, 13A, 13B, 13C, 13D, 14A, 69, 73A, 74, 76B, 77D.

Posibilitatea de produse secundare se prezintă astfel:

- Curățiri- se vor parcurge 1,78 ha/an cu un volum de 13 mc/an, din u.a.: 3A, 3C, 12, 14C, 64B, 73B

- Rărituri- se vor parcurge 15,38 ha/an cu un volum de 545 mc/an, din u.a.: 3B, 4B, 5, 10B, 14B, 15B, 16, 75, 76C, 77C, 78A, 78C.

Prin tăieri de igienă se va recolta un volum estimat de 157 mc/an de pe suprafața de 176,67 ha.

Cu tăieri de conservare au fost propuse a fi parcurse, în deceniul de aplicabilitate al amenajamentului, 1,25 ha, urmând a fi recoltați 33 mc masă lemnoasă.

1. **Caracteristicile planurilor şi programelor cu privire, în special, la:**

a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor

Amenajamentul silvic creează un cadru pentru gospodărirea pădurii şi lucrările silvice pe o perioadă de 10 ani, respectiv 01.01.2024 - 31.12.2033.

În amenajamentul silvic nu sunt prevăzute proiecte care să intre sub incidența Legii nr. 292/2018 privind evaluarea impactului anumitor proiecte publice și private asupra mediului.

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele

Fondul forestier care face obiectul planului amenajistic este administrat de către Ocolul Silvic Bucovina, care asigură un management forestier adecvat.

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile

Dintre țintele pentru 2030 ale Strategiei Naționale pentru Dezvoltare Durabilă, sunt asumate: gestionarea durabilă a pădurilor, eliminarea defrișărilor abuzive și a tăierilor rase, reglementarea împăduririi și reîmpăduririi terenurilor din fondul forestier – prin măsurile stipulate în amenajamentul silvic.

d) problemele de mediu relevante pentru plan sau program; factori destabilizatori pentru fondul forestier (calamități): atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc.

e) relevanţa planului sau programului pentru implementarea legislaţiei naţionale şi comunitare de mediu

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului
* H.G. nr.236/2023 pentru aprobarea metodologiei de derulare a procedurii de evaluare de pentru amenajamentele silvice
* H.G.nr. 1076/2004 (actualizată) privind stabilirea procedurii de realizare a evaluării de mediu pentru planuri şi programe
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări de Legea nr. 49/2011, cu modificările şi completările ulterioare.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor

Amenajamentul propune lucrări silvice care au drept scop:

* gestionarea durabilă a pădurii;
* creşterea capacităţii de producţie şi protecţie a pădurilor;
* conservarea şi ameliorarea biodiversităţii în scopul maximizării stabilităţii şi potenţialului polifuncţional al pădurilor.

Prin măsurile propuse nu apar efecte negative remanente asupra mediului şi se garantează realizarea unei gospodăriri durabile, conservative a pădurilor. Implementarea amenajamentului silvic nu va conduce la alterarea stării de conservare a speciilor și habitatelor naturale.

b) natura cumulativă a efectelor

Nu sunt activități care, în corelare cu lucrările silvice să determine un impact cumulativ.

c) natura transfrontieră a efectelor; - nu este cazul.

d) riscul pentru sănătatea umană sau pentru mediu (de exemplu, datorită accidentelor);

Amenajamentul cuprinde, ţinând cont de vulnerabilitatea arboretelor, la acţiunea vântului şi zăpezii sau a altor factori dăunători, măsuri privind:

- semnalarea de către personalul silvic de teren prin rapoarte a apariţiei factorilor destabilizatori;

- materializarea pe hartă a suprafeţelor afectate de factori destabilizatori, pentru estimarea aproximativă a fenomenului;

- măsurarea suprafeţelor afectate de pe suprafeţe mari;

- punerea în valoare a masei lemnoase din suprafeţele calamitate, valorificarea urgentă a masei lemnoase prin licitaţii pe picior, licitaţii de prestări servicii, vânzare către populaţie;

- împădurirea suprafeţelor afectate de factori destabilizatori în termen în cel mult două sezoane de vegetaţie de la evacuarea masei lemnoase.

e) mărimea şi spaţialitatea efectelor (zona geografică şi mărimea populaţiei potenţial afectate;

Suprafața fondului forestier este în afara arealului ocupat de așezări umane.

f) valoarea şi vulnerabilitatea arealului posibil a fi afectat, date de:

(i) caracteristicile naturale speciale sau patrimoniul cultural; - este redusă pe perioada execuţiei lucrărilor silvice

(ii) depăşirea standardelor sau a valorilor limită de calitate a mediului;

este redusă pe perioada execuţiei lucrărilor silvice

(iii) folosirea terenului în mod intensiv; - nu este cazul

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;

Amplasamentul amenajamentului fondului forestier proprietate privată din UP I Obștea Padu Man nu se suprapune cu arii naturale protejate și nici nu este în vecinătatea acestora.

***În fondul forestier proprietate privată UP I Berchișești nu au fost identificate arborete virgine/cvasivirgine.***

***Obligaţiile titularului:***

* Pentru protecția *biodiversității*:

- Administratorul planului amenajistic are obligația de a menţine şi de a nu periclita starea de conservare favorabilă a speciilor şi habitatelor naturale

- Se vor respecta metodologia și măsurile specificate în Decizia etapei de încadrare pentru lucrările silvice

- Identificarea zonelor de refugiu, zonelor cu bârloguri, împerechere, cuibărit şi creştere a puilor la toate speciile de interes comunitar în vederea protejării acestora în perioadele în care în pădure se execută lucrări silvice; evitarea exploatărilor forestiere în perioadele sensibile.

- Adaptarea periodizării operaţiunilor silviculturale şi de tăiere astfel încât să se evite interferenţa cu sezonul de reproducere al speciilor de animale sensibile, în special cuibăritul de primăvară şi perioadele de împerechere ale păsărilor de pădure

- Asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor

- Se vor menţine terenurile pentru hrana vânatului.

* Pentru protecția factorului de mediu *aer*, se va avea în vedere: folosirea de utilaje performante, alimentarea utilajelor să se realizeze în condiții de siguranță, în spații special amenajate.
* Pentru protecția *apelor*:

- resturile de exploatare nu se vor realiza în albiile cursurilor de apă, zone expuse viiturilor;

- traversarea pâraielor cu buşteni se va face obligatoriu pe podeţe de lemn, iar platformele primare şi organizările de şantier vor fi amplasate la o distanţă de minim 50 de metri de albia minoră a pâraielor;

- se interzice degradarea zonelor umede, desecarea, drenarea sau acoperirea ochiurilor de apă;

- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor prin evitarea fluctuaţiilor excesive ale nivelului apei, degradării digurilor naturale şi poluării apei.

* În ceea ce privește protecția solului, se vor lua următoarele măsuri:

- adoptarea unui sistem adecvat de transport a masei lemnoase, cel puțin acolo unde solul are compoziție de consistență ”moale” în vederea scoaterii acesteia pe locurile de depozitare temporară;

- pierderile accidentale de carburanți și/sau lubrifianți de la utilajele și/sau mijloacele auto care deservesc activitatea de exploatare forestieră vor fi îndepărtate imediat prin decopertare. Pământul infestat, rezultat în urma decopertării, va fi depozitat temporar pe suprafețe impermeabile de unde va fi transportat în locuri specializate în decontaminare;

- spațiile pentru colectarea și stocarea temporară a deșeurilor vor fi realizate în sistem impermeabil;

- alegerea de trasee ale căilor provizorii de scoatere a masei lemnoase care să evite, pe cât posibil, coborâri pe pante de lungime și înclinație mari

* Măsuri de gospodărire a arboretelor afectate de factori destabilizatori (calamități): atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc.

Măsurile de gospodărire vor fi în conformitate cu OM nr. 766/23.07.2018 pentru aprobarea Normelor tehnice privind elaborarea amenajamentelor silvice cu modificările și completările ulterioare, modificarea prevederilor acestora şi schimbarea categoriei de folosinţă a terenurilor din fondul forestier şi a Metodologiei privind aprobarea depăşirii posibilităţii/posibilităţii anuale în vederea recoltării produselor accidentale. Acestea reglementează procedura şi situaţiile în care se solicită modificarea prevederilor amenajamentelor silvice. În funcţie de gradul de vătămare a arboretelor din cauza afectării de către factorii destabilizatori (biotici sau abiotici), sunt prevăzute următoarele măsuri:

- extragerea tuturor arborilor afectaţi, prin tăieri de produse accidentale;

- extragerea integrală a materialului lemnos, urmată de împăduriri cu specii aparţinând tipului natural fundamental de pădure;

- stabilirea, eventual schimbarea, compoziţiilor ţel de regenerare sau de împădurire, astfel încât viitoarele arborete să prezinte o rezistență mai ridicată la factorii destabilizatori ce au condus la afectările respective

- extragerea cu prioritate și în totalitate a produselor accidentale (doborâturi și rupturi de vânt dispersate sau în masă, precum și uscări provocate de factori biotici - Ipidae), pentru evitarea proliferării și propagării insectelor de scoarță (Ipidae);

- precomptarea volumelor afectate de calamități (accidentale I) cu volume echivalente din arborete incluse în planul decenal cu urgențe de regenerare mai mici decât cele din care provin arborii afectați de factori destabilizatori, dar necuprinse în urgența I;

- reîmpădurirea suprafețelor afectate de calamități cu specii corespunzătoare tipului natural fundamental de pădure, conform prevederilor amenajamentului silvic;

- refacerea arboretelor afectate de calamități (uscări în masă, incendii etc.) prin aplicarea măsurilor specifice gospodăririi silvice: împăduriri, completări, îngrijirea culturilor, lucrări de îngrijire etc;

- parcurgerea suprafețelor cu lucrări de îngrijire, inclusiv tăieri de igienă, conform prevederilor amenajamentului silvic (intensitate, suprafețe, periodicitate etc.).

* ***Titularul planului are obligația să întocmească și să transmită anual la APM Suceava, până la sfârșitul primului trimestru al anului ulterior realizării monitorizarii (art.27, alin. (3) din H.G. nr.1076/2004) rezultatele planului de monitorizare a activităților prevăzute în amenajamentul silvic.***

**Informarea şi participarea publicului la procedura de reglementare pe linie de mediu:**

* În urma publicării în ziarul județean „Monitorul de Suceava” a anunţurilor publice privind privind prima versiune a planului „Amenajamentul silvic al fondului forestier proprietate privată aparținând Asociației Padu Man, jud. Suceava, constituită în U.P.I. Obștea Padu Man” în zilele de 22.04.2024 şi 26.04.2024, până la luarea deciziei de încadrare nu au fost semnalate observaţii din partea publicului.
* Procesul verbal al Conferinței a II-a și Memoriul de prezentare a fondului forestier proprietate privată UP I Obștea Padu Man, a fost afişat pe pagina de internet a A.P.M. Suceava.
* Draftul deciziei etapei de încadrare a fost afişat pe pagina de internet a A.P.M. Suceava.
* Anunțul privind decizia etapei de încadrare a fost publicat în data de ......... în ziarul județean ...........

Prezenta decizie poate fi contestată în conformitate cu prevederile Legii contenciosului administrativ nr. 554/2004 cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: IONCE Anca | Șef Serviciu CFM |  |  |
| Întocmit: ASURDULUI Cezar - Dimitrie | Consilier |  |  |